Kommissionens forordning (EF) nr. 2014/2001

af 12. oktober 2001

om fastsættelse af maksimumsopkøbsprisen for oksekød i forbindelse med den tolvte dellicitation i henhold til forordning (EF) nr. 690/2001

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød(1), senest ændret ved forordning (EF) nr. 1512/2001(2),

under henvisning til Kommissionens forordning (EF) nr. 690/2001 af 3. april 2001 om særlige markedsstøtteforanstaltninger for oksekød(3), ændret ved forordning (EF) nr. 1648/2001(4), særlig artikel 3, stk. 1, og

ud fra følgende betragtninger:

(1) I henhold til artikel 2, stk. 2, i Kommissionens forordning (EF) nr. 690/2001 blev der ved Kommissionens forordning (EF) nr. 713/2001 om opkøb af oksekød i henhold til forordning (EF) nr. 690/2001(5), senest ændret ved forordning (EF) nr. 1764/2001(6), opstillet en liste over medlemsstater, hvor der åbnes for bud til den tolvte dellicitation den 8. oktober 2001.

(2) I henhold til artikel 3, stk. 1, i forordning (EF) nr. 690/2001 bør der i givet fald fastsættes en maksimumsopkøbspris for referenceklassen på grundlag af de indgivne bud, idet der tages hensyn til samme forordnings artikel 3, stk. 2.

(3) Under hensyn til behovet for at yde en rimelig markedsstøtte til oksekød bør der fastsættes en maksimumsopkøbspris i de pågældende medlemsstater. Der bør fastsættes forskellige maksimumsopkøbspriser for at tage hensyn til de forskellige markedspriser i de pågældende medlemsstater.

(4) Ifølge artikel 4, stk. 2, i forordning (EF) nr. 690/2001 leveres den mængde, der gives tilslag for ved hver enkelt licitation, inden 17 kalenderdage efter offentliggørelsen af maksimumsopkøbsprisen. Der er imidlertid i forordningens bilag III fastsat en periode på tre uger mellem den trettende og den fjortende dellicitation. For at kunne støtte oksekødsmarkedet i hele denne periode bør det bestemmes, at mængder, som der gives tilslag for ved den trettende dellicitation den 22. oktober kan leveres indtil den 16. november 2001.

(5) I betragtning af støtteforanstaltningernes hastende karakter bør forordningen straks træde i kraft.

(6) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

I forbindelse med den tolvte dellicitation den 8. oktober 2001, der blev åbnet ved forordning (EF) nr. 690/2001, fastsættes følgende maksimumsopkøbspris:

- Tyskland: 154,00 EUR/100 kg

- Irland: 184,80 EUR/100 kg

- Spanien: 157,16 EUR/100 kg.

- Frankrig: 205,00 EUR/100 kg

- Luxembourg: 160,00 EUR/100 kg

- Belgien: 163,90 EUR/100 kg.

Artikel 2

Uanset artikel 4, stk. 2, i forordning (EF) nr. 690/2001 kan den mængde, der gives tilslag for i forbindelse med den trettende dellicitation den 22. oktober 2001, leveres indtil den 16. november 2001.

Artikel 3

Denne forordning træder i kraft den 13. oktober 2001.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 12. oktober 2001.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 21.

(2) EFT L 201 af 26.7.2001, s. 1.

(3) EFT L 95 af 5.4.2001, s. 8.

(4) EFT L 219 af 14.8.2001, s. 21.

(5) EFT L 100 af 11.4.2001, s. 3.

(6) EFT L 239 af 7.9.2001, s. 13.